
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


24 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 99 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανάληψη από το Ελληνικό Δημόσιο του ανεξό¬ 
φλητου υπολοίπου δανειακής σύμβασης του 
Ο.Μ.Μ.Α. ύψους € 80.000.000,00. 

2 Περί πλαισίου λειτουργίας του Υπομέτρου 4.2 
«Στήριξη για επενδύσεις στη μεταποίηση, εμπο¬ 
ρία ή και ανάπτυξη γεωργικών προϊόντων με απο¬ 
τέλεσμα μη γεωργικό προϊόν» του Προγράμμα¬ 
τος «Αγροτική Ανάπτυξη της Ελλάδας περιόδου 
2014-2020». 


ΑΠΟΦΑΣΕΙΣ 

Αριθμ. 89 _ (1) 

Ανάληψη από το Ελληνικό Δημόσιο του ανεξό¬ 
φλητου υπολοίπου δανειακής σύμβασης του 
Ο.Μ.Μ.Α. ύψους € 80.000.000,00. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξειςτων άρθρων 31 και 32 του ν.1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α'/17.12.1990). 

2. Τις διατάξεις των άρθρων 30,71,74,125 και 177 του 
ν. 4270/2014 (ΦΕΚ 143 Α72014) «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις». 

3. Το π.δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213Α77-10-2009). 

4. Το π.δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α72009). 

5. Τις διατάξεις του άρθρου 1 του ν.2628/1998 «Σύ¬ 
σταση Νομικού Προσώπου Δημοσίου Δικαίου με την 
επωνυμία Οργανισμός Διαχείρισης Δημοσίου Χρέους 
(Ο.Δ.ΔΗ.Χ.) και άλλες διατάξεις» (ΦΕΚ 151 Α71998), όπως 
τροποποιήθηκε με τον ν. 3965/2011 (ΦΕΚ 113 Α /2011). 


6. Την 2/60752/ 0004/9-9-2010 απόφαση του Υπουρ¬ 
γού Οικονομικών «Εξουσιοδότηση του Οργανισμού Δι¬ 
αχείρισης Δημοσίου Χρέους (Ο.Δ.ΔΗ.Χ.) ως εντολοδόχου 
του Ελληνικού Δημοσίου» (ΦΕΚ 1538 Β72010). 

7. Τις διατάξεις του άρθρου 27 του ν. 4223/2013 «Ενι¬ 
αίος Φόρος Ιδιοκτησίας Ακινήτων και άλλες διατάξεις» 
(ΦΕΚ 287 Α72013). 

8. Την αριθμ. 2162/29-12-2014 απόφαση του Ανα¬ 
πληρωτή Υπουργού Οικονομικών «Έσοδα - δαπάνες 
σύναψης, έκδοσης, εξυπηρέτησης, τακτοποίησης, των 
δημοσίων δανείων, τίτλων, παραγώγων κ.τ.λ.», όπως 
ισχύει (ΦΕΚ 3690/2014). 

9. Το π.δ. 111/2014 «Οργανισμός του Υπουργείου Οι¬ 
κονομικών» (ΦΕΚ 178 Α72014). 

ΙΟ.Το π.δ. 73/2015 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ 116 Α /2015). 
11 .Την αρ. Υ29/8-10-2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (ΦΕΚ 2168 Β72015). 

12. Την, από 17 Αυγούστου 2007, σύμβαση δανείου 
αρχικού ποσού € 95,0 εκατ. μεταξύ του Οργανισμού Με¬ 
γάρου Μουσικής Αθηνών (Ο.Μ.Μ.Α.) και της ΕθνικήςΤρά- 
πεζας της Ελλάδος, όπως έχει τροποποιηθεί και ισχύει. 

13. Τις διατάξεις της παρ. 11, περίπτωση β,του άρθρου 
45 του ν.3943/2011 (ΦΕΚ Α'66/2011). 

14. Τις διατάξεις του άρθρου 2 του τέταρτου άρθρου 
του ν.4366/2016 (ΦΕΚ ΑΊ 8/2016), αποφασίζουμε: 

1. Την ανάληψη και ένταξη στο Χρέος της Κεντρικής 
Διοίκησης, από 1 Ιανουάριου 2017, του ανεξόφλητου 
κεφαλαίου της από 17 Αυγούστου 2007 δανειακής σύμ¬ 
βασης, αρχικού ποσού € 95.000.000,00 που έχει συνα- 
φθεί από τον Οργανισμό Μεγάρου Μουσικής Αθηνών 
(Ο.Μ.Μ.Α.) με την Εθνική Τράπεζα της Ελλάδος, με την 
εγγύηση του Ελληνικού Δημοσίου. 

2. Το ανεξόφλητο κεφάλαιο, πλην των επιβαρύνσεων 
από τόκους, την 1 Ιανουάριου 2017 ανέρχεται στο ποσό 
των ογδόντα εκατομμυρίων ευρώ (€ 80.000.000,00). 

3. Η ημερομηνία λήξης του δανείου είναι η 23/08/2032. 

4. Η αποπληρωμή του κεφαλαίου θα γίνει σε 32 
ισόποσες εξαμηνιαίες χρεολυτικές δόσεις, ύψους 
€ 2.500.000,00 έκαστη. 

Η πρώτη δόση θα καταβληθεί στις 21/02/2017, ενώ η 
τελευταία θα καταβληθεί στις 23/8/2032. 

5. Το επιτόκιο του δανείου είναι σταθερό, 4,8475% 
ετησίως. 

6. Ο τόκος υπολογίζεται με βάση τον πραγματικό 
αριθμό ημερών κάθετοκοφόρου περιόδου και έτος 360 
ημερών (3<:ΐυ3ΐ/360) και καταβάλλεται δεδουλευμένος 
ανά περίοδο έξι μηνών κατά την ημερομηνία λήξης κάθε 
τοκοφόρου περιόδου. 

7. Η καταβολή των τόκων και των χρεολυσίων θα γί¬ 
νεται την 21/2 και 21/8 εκάστου έτους. Εάν κάποια ημε¬ 
ρομηνία πληρωμής συμπέσει με μη εργάσιμη ημέρα η 
εξόφληση θα γίνει την αμέσως επόμενη εργάσιμη, ο δε 
τόκος θα υπολογίζεται για τον αντίστοιχο αριθμό των 
πραγματικών ημερών. 

8. Η παρακολούθηση, ο προϋπολογισμός και η εξυ¬ 
πηρέτηση των παραπάνω ανεξόφλητων υποχρεώσεων, 
από την 1 Ιανουάριου 2017, αναλαμβάνονται από τον 
Οργανισμό Διαχείρισης Δημοσίου Χρέους (Ο.Δ.ΔΗ.Χ.). 

9. Από την έναρξη της τρέχουσας τοκοφόρου περιό¬ 
δου (22-8-2016) και εφεξής δεν ισχύει η προσαύξηση 
του επιτοκίου με την εισφορά του ν.128/1975, καθώς 
επίσης και η προμήθεια 0,01% υπέρ του Δημοσίου για 
την παρεχόμενη εγγύηση του εν λόγω δανείου. Δεν ισχύ¬ 
ουν επίσης τυχόν λοιπές κρατήσεις, πάσης φύσεως, υπέρ 
του Δημοσίου. 

10. Κατά τα λοιπά ισχύουν οι όροι που περιγράφονται 
στην από 17 Αυγούστου 2007 δανειακή σύμβαση μετα¬ 
ξύ του Ο.Μ.Μ.Α. και της ΕθνικήςΤράπεζας της Ελλάδος, 
όπως έχει τροποποιηθεί και ισχύει. 

11. Η καταγραφή στα έσοδα και τα έξοδα του κρα¬ 
τικού προϋπολογισμού έτους 2017 συνολικού ποσού 
€ 80.000.000,00 γίνεται ως ακολούθως: 

Α) Εμφάνιση στα πιστωτικά έσοδα, ΚΑΕ 5821 «Έσο¬ 
δα από αναλήψεις χρεών Φορέων Γενικής Κυβέρνη¬ 
σης», συνολικού ποσού ογδόντα εκατομμυρίων ευρώ 
(€80.000.000,00). 

Β) Έκδοση συμψηφιστικού χρηματικού εντάλματος 
ύψους ογδόντα εκατομμυρίων ευρώ (€80.000.000,00) 
στο όνομα της Τράπεζας της Ελλάδος και επί του Ταμείου 
Υπολόγου Συμψηφισμών και σε βάρος των πιστώσεων 
του κρατικού προϋπολογισμού 2017 με ΚΑΕ 6821 «Έξο¬ 
δα από αναλήψεις χρεών Φορέων Γενικής Κυβέρνησης». 

Ως δικαιολογητικό έκδοσης του ανωτέρω συμψηφι- 
στικού χρηματικού εντάλματος ορίζεται η παρούσα 
απόφαση. 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού 
για τα οικονομικά έτη 2017 έως και 2032, η οποία θα 
καλυφθεί από τις σχετικές πιστώσεις εξυπηρέτησηςτου 
δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2017 

Ο Αναπληρωτής Υπουργός 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 74/5074 (2) 

Περί πλαισίου λειτουργίας του Υπομέτρου 4.2 
«Στήριξη για επενδύσεις στη μεταποίηση, εμπο¬ 
ρία ή και ανάπτυξη γεωργικών προϊόντων με 
αποτέλεσμα μη γεωργικό προϊόν» του Προγράμ¬ 
ματος «Αγροτική Ανάπτυξη της Ελλάδας περιό¬ 
δου 2014-2020». 

Ο ΥΠΟΥΡΓΟΣ ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ ΚΑΙ Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1) Τις εθνικές διατάξεις: 

α) Του άρθρου 90 του «Κώδικα Νομοθεσίας για την 
Κυβέρνηση και Κυβερνητικά όργανα» που κυρώθηκε 
με το πρώτο άρθρο του π.δ. 63/2005 (ΦΕΚ 98/Α/2005). 

β) του νόμου 4314/2014 (ΦΕΚ 265/Α72014) «Για τη δια¬ 
χείριση, τον έλεγχο και την εφαρμογή αναπτυξιακών πα¬ 
ρεμβάσεων για την προγραμματική περίοδο 2014-2020» 
όπως ισχύει κάθε φορά και ιδιαίτερα το άρθρο 69 αυτού. 

γ) Του νόμου 3874/2010 (ΦΕΚ 151/Α') «Μητρώο Αγρο¬ 
τών και Αγροτικών Εκμεταλλεύσεων» όπως τροποποιή¬ 
θηκε με τα άρθρα 40 και 41 του ν. 4235/2014 (ΦΕΚ 32/Α') 
και το άρθρο 65 του ν. 4389 /2016 (ΦΕΚ 94/Α') και όπως 
κάθε φορά ισχύει. 

δ) Του π.δ. 107/2014 «Οργανισμός Υπουργείου Αγρο¬ 
τικής Ανάπτυξης και Τροφίμων» (ΦΕΚ 174/Α/2014), όπως 
τροποποιήθηκε με το άρθρο 45 του ν. 4305/2014 (ΦΕΚ 
237/Α72014). 

ε) Του π.δ. 70/2015 (ΦΕΚ Α' 114/2015) «Ανασύσταση 
των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού». 

στ) Του π.δ. 73/2015 (ΦΕΚ Α' 116/2015) «Διορισμός 
Αντιπροέδρου της Κυβέρνησης, Υπουργών, Αναπλη¬ 
ρωτών Υπουργών και Υφυπουργών». 

ζ) Του π.δ. 125/2016 (ΦΕΚ Α'210/2016) «Διορισμός 
Υπουργών, Αναπληρωτών Υπουργών και Υφυπουργών». 

η) Την υπ'αριθ. Υ197/16-11-2016 απόφαση του Πρω¬ 
θυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομίας και Ανάπτυξης Αλέξανδρο 
Χαρίτση» (ΦΕΚ Β' 3722/17-1 1-2016) όπως τροποποιή¬ 
θηκε με την υπ'αρ. Υ226 απόφαση του Πρωθυπουργού 
(ΦΕΚ Β'4233/28-12-2016). 

θ) Του π.δ. 123/2016 «Ανασύσταση και Μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο- 

λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων.» (ΦΕΚ Α' 208/2016). 

2) Τις ενωσιακές διατάξεις: 

α) του Καν. (ΕΕ) αριθ. 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω- 
παϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό 
Γεωργικό Ταμείο Αγροτικής Ανάπτυξης και το Ευρωπα¬ 
ϊκό Ταμείο Θάλασσας και Αλιείας και περί καθορισμού 
γενικών διατάξεων για το Ευρωπαϊκό Ταμείο Περιφε¬ 
ρειακής Ανάπτυξης, το Ευρωπαϊκό Κοινωνικό Ταμείο, 
το Ταμείο Συνοχής και το Ευρωπαϊκό Ταμείο Θάλασσας 
και Αλιείας και για την κατάργηση του κανονισμού (ΕΚ) 
αριθ. 1083/2006. 

β) του Καν. (ΕΕ) αριθμ. 1305/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 για τη στήριξη της αγροτικής ανάπτυξης από το 
Ευρωπαϊκό Γεωργικό Ταμείο Αγροτικής Ανάπτυξης και 
την κατάργηση του Κανονισμού (ΕΚ) αριθ.1698/2005 του 
Συμβουλίου. 

γ) του Κανονισμού (ΕΕ) αριθ. 702/2014 της Επιτρο¬ 
πής της 25ης Ιουνίου 2014 για την κήρυξη ορισμένων 
κατηγοριών ενισχύσεων στους τομείς της γεωργίας και 
δασοκομίας και σε αγροτικές περιοχές συμβιβάσιμων με 
την εσωτερική αγορά κατ' εφαρμογή των άρθρων 107 
και 108 της Συνθήκης για τη λειτουργία της Ευρωπαϊκής 
Ένωσης όπως κάθε φορά. 

δ) του Καν. (ΕΕ) αριθ. 807/2014 της Επιτροπής της 11 ης 
Μαρτίου 2014 για τη συμπλήρωση του κανονισμού (ΕΕ) 
αριθ. 1305/2013 του Ευρωπαϊκού Κοινοβουλίου και του 
Συμβουλίου για τη στήριξη της αγροτικής ανάπτυξης 
από το Ευρωπαϊκό ΓεωργικόΤαμείο Αγροτικής Ανάπτυ¬ 
ξης (ΕΓΤΑΑ) και για τη θέσπιση μεταβατικών διατάξεων. 

ε) του Καν. (ΕΕ) αριθ. 808/2014 της Επιτροπής της 17ης 
Ιουλίου 2014 σχετικά με τη θέσπιση κανόνων εφαρμογής 
του κανονισμού (ΕΕ) αριθ. 1305/2013 του Ευρωπαϊκού 
Κοινοβουλίου και του Συμβουλίου για τη στήριξη της 
αγροτικής ανάπτυξης από το Ευρωπαϊκό Γεωργικό Τα¬ 
μείο Αγροτικής Ανάπτυξης (ΕΓΤΑΑ). 

3) Την αριθ. Θ (2015) 9170/11-12-2015 απόφαση της 
Επιτροπής για την έγκριση του προγράμματος Αγροτικής 
Ανάπτυξης της Ελλάδας για την περίοδο προγραμματι¬ 
σμού 2014-2020. 

4) Τον ορισμό των πολύ μικρών, των μικρών και των με¬ 
σαίων επιχειρήσεων όπως αναφέρεται στο παράρτημα I 
του Κανονισμού (ΕΕ) αριθ. 702/2014. 

5) Τη σύμφωνη γνώμη της ΕΥΔ ΠΑΑ με το αρ. πρωτ. 
3251/15.12.2016 έγγραφό της. 

6) Τη σύμφωνη γνώμη του ΟΠΕΚΕΠΕ με το αρ. πρωτ. 
184775/15.12.2016 έγγραφό του. 

7) Το γεγονός ότι από την εφαρμογή των διατάξεων 
της παρούσας απόφασης δεν προκαλείται δημόσια δα¬ 
πάνη σε βάρος του κρατικού προϋπολογισμού, αποφα¬ 
σίζουμε: 


Τον καθορισμό των υπαγόμενων δράσεων, το είδος 
ενίσχυσης, τους δικαιούχους και τα ποσοστά ενίσχυσης 
των δράσεων του Υπομέτρου 4.2 «Στήριξη για επενδύ¬ 
σεις στη μεταποίηση, εμπορία ή και ανάπτυξη γεωργι¬ 
κών προϊόντων» με αποτέλεσμα μη γεωργικό προϊόν, 
ως ακολούθως: 

Άρθρο 1 

Ι.Το εν λόγω Υπομέτρο αφορά στη στήριξη των επι¬ 
χειρήσεων που δραστηριοποιούνται στη μεταποίηση/ 
εμπορία και/ή ανάπτυξη γεωργικών προϊόντων όταν 
το παραγόμενο προϊόν είναι μη γεωργικό. Στόχος του, 
μεταξύ άλλων, είναι: 

α) η αύξηση της προστιθέμενης αξίας των ανωτέρω 
προϊόντων καθιστώντας τα πιο ελκυστικά στον κατα¬ 
ναλωτή, 

β) η ενσωμάτωση διαδικασιών καινοτομίας και χρή¬ 
σης νέων τεχνολογιών αλλά και διαδικασιών φιλικών 
προς το περιβάλλον, που περιορίζουν το φαινόμενο της 
κλιματικής αλλαγής, 

γ) η διατήρηση και δημιουργία θέσεων εργασίας κα¬ 
θώς και η προστασία της ανθρώπινης υγείας. 

δ) η διευκόλυνση της ένταξης των επαγγελματιών 
αγροτών στη μεταποίηση, προκειμένου αφενός να αυ¬ 
ξήσουν το εισόδημά τους και αφετέρου να παρέχουν 
προϊόντα με υψηλή προστιθέμενη αξία. Η παραγωγή 
και η διάθεση πιο ανταγωνιστικών ποιοτικών προϊόντων 
συμβάλλει μεταξύ των άλλων στην ενίσχυση των τοπι¬ 
κών αγορών και της τοπικής ανάπτυξης, στη δημιουργία 
θέσεων εργασίας και στη συγκράτηση πληθυσμού στην 
ύπαιθρο. 

Γεωγραφική περιφέρεια ανάπτυξης του Υπομέτρου 
είναι η Ελληνική Επικράτεια. 

2. Ενισχυόμενες δράσεις: 

α) ΔΡΑΣΗ 4.2.2 «Μεταποίηση, εμπορία ή και ανάπτυξη 
γεωργικών προϊόντων με τελικό προϊόν εκτός Παραρτή¬ 
ματος I της ΣΛΕΕ (μη γεωργικό προϊόν). 

Στο πλαίσιο της εν λόγω Δράσης ενισχύονται αιτήσεις 
στήριξης από μεταποιητικές επιχειρήσεις οι οποίες δρα¬ 
στηριοποιούνται στη παραγωγή προϊόντων του Παραρ¬ 
τήματος I της Συνθήκης Λειτουργίας της Ευρωπαϊκής 
Ένωσης και αξιοποιούντα προϊόντα αυτά ως πρώτη ύλη 
για την περαιτέρω μεταποίησή τους. 

β) ΔΡΑΣΗ 4.2.3 «Μεταποίηση, εμπορία ή και ανάπτυ¬ 
ξη γεωργικών προϊόντων από επαγγελματίες αγρότες», 
όταν το τελικό προϊόν δεν ανήκει στο παράρτημα I της 
ΣΛΕΕ (μη γεωργικό προϊόν). 

Στο πλαίσιο της εν λόγω Δράσης ενισχύονται και αι¬ 
τήσεις στήριξης από επαγγελματίες αγρότες που επε¬ 
ξεργάζονται πρώτη ύλη εντός του Παραρτήματος I της 
ΣΛΕΕ, όταν το τελικό προϊόν δεν συμπεριλαμβάνεται 
στο παράρτημα I (μη γεωργικό προϊόν). 

3. Δικαιούχοι 

Οι επιλέξιμοι δικαιούχοι ανά δράση ορίζονται ως εξής: 

α) Δράση 4.2.2 Μεταποίηση, εμπορία και ανάπτυξη με 
τελικό προϊόν εκτός του Παραρτήματος I της ΣΛΕΕ (μη 
γεωργικό προϊόν) 

Στο πλαίσιο της Δράσης 4.2.2 ενισχύονται πολύ μικρές, 
μικρές και μεσαίες επιχειρήσεις κατά την έννοια της σύ- 

στάσης 2003/361/ΕΚ της Επιτροπής. Δεν ενισχύονται 
αιτήσεις στήριξης που υποβάλλονται από φορείς που 
θεωρούνται προβληματικές επιχειρήσεις σύμφωνα με 
την Ανακοίνωση της Ευρωπαϊκής Επιτροπής - Κοινοτικές 
Κατευθυντήριες Γραμμές για τη διάσωση και την αναδι¬ 
άρθρωση προβληματικών επιχειρήσεων (Επίσημη Εφη¬ 
μερίδα, Ζ 244, 01-10-2004, σ. 2-17), και τον κανονισμό 
(ΕΕ) αριθ. 702/2014 της Επιτροπής της 25ης Ιουνίου 2014 
όπως ισχύει κάθε φορά. 

Οι επιχειρήσεις που δύνανται να ενισχυθούν στο πλαί¬ 
σιο της παρούσας δράσης έχουν υποχρέωση τήρησης 
βιβλίων Β' ή Γ κατηγορίας. 

Εξαιρούνται από τις ενισχύσει του παρόντος οι επιχει¬ 
ρήσεις που λειτουργούν υπό τη μορφή της κοινωνίας, 
της εταιρείας αστικού δικαίου και της κοινοπραξίας. 

β) ΔΡΑΣΗ 4.2.3 «Μεταποίηση, εμπορία ή και ανάπτυ¬ 
ξη γεωργικών προϊόντων από επαγγελματίες αγρότες», 
όταν το τελικό προϊόν δεν ανήκει στο παράρτημα I της 
ΣΛΕΕ (μη γεωργικό προϊόν). 

Στο πλαίσιο αυτής της Δράσης ενισχύονται επαγγελ- 
ματίες αγρότες (ατομικές επιχειρήσεις), όπως αυτοί ορί¬ 
ζονται βάσει του ν. 3874/2010 (ΦΕΚ151 /Α') όπως τροπο¬ 
ποιήθηκε μετά άρθρα 40 και 41 του ν. 4235/2014 (ΦΕΚ 
32/Α') και το άρθρο 65 του ν. 4389/2016 (ΦΕΚ 94/Α') και 
όπως κάθε φορά ισχύει. 

Στις ανωτέρω δράσεις δεν είναι επιλέξιμες οι αιτήσεις: 
α) νομικών προσώπων, τα οποία δεν έχουν συ σταθεί και 
β) φυσικών προσώπων, τα οποία δεν έχουν πραγμα¬ 
τοποιήσει έναρξη επιτηδεύματος, έως την ημερομηνία 
ηλεκτρονικής υποβολής της αίτησης στήριξης. 

4. Ενισχυόμενοι κλάδοι 

Οι επιλέξιμοι κλάδοι προς ενίσχυση στο πλαίσιο κάθε 
Δράσης έχουν ως εξής: 

α) Δράση 4.2.2 Μεταποίηση, εμπορία ή και ανάπτυξη 
με τελικό προϊόν εκτός του Παραρτήματος I της ΣΛΕΕ 
(μη γεωργικό προϊόν). 

Στο πλαίσιο της Δράσης ενισχύονται οι εξής κλάδοι: 
αα) Επεξεργασία καπνού για παραγωγή πούρων ή 
σιγαρίλος. 
ββ) Ζυθοποιία. 

γγ) Επεξεργασία προϊόντων κυψέλης (γύρη, πρόπολη, 
βασιλικός πολτός και λοιπά προϊόντα), 
δδ) Μονάδες παραγωγής αιθέριων ελαίων, 
εε) Μονάδες πυρηνελαιουργείων. 
στστ) Μονάδες παραγωγής αποσταγμάτων από οπω¬ 
ροκηπευτικά ή αμπελοοινικής προέλευσης. 

ζζ) Μονάδες μεταποίησης γεωργικών προϊόντων για 
την παραγωγή προϊόντων κοσμετολογίας και διατροφής 
(όπως προϊόντα από μαστίχα, από γάλα γαϊδούρας). 

ηη) Μονάδες παραγωγής εμπορίας και συσκευασίας 
προϊόντων θρέψης φυτών. 

θθ) Μονάδες παραγωγής πυτιάς και συμπυκνωμάτων 
αυτής. 

ιι) Αξιοποίηση παραπροϊόντων (5Ε προτεραιότητα), 
ιαια) Παραγωγή Βάμβακος και λοιπές κλωστικές ίνες. 
ιβιβ) Μονάδες επεξεργασίας κλωστικής κάνναβης και 
λιναριού. 


β) Δράση 4.2.3 «Μεταποίηση, εμπορία και ανάπτυξη 
γεωργικών προϊόντων από επαγγελματίες αγρότες», 
όταν το τελικό προϊόν δεν αποτελεί προϊόν του παραρ¬ 
τήματος I της ΣΛΕΕ (μη γεωργικά προϊόντα). 

Στο πλαίσιο της Δράσης ενισχύονται και οι εξής κλάδοι: 
αα) Παραγωγή αποσταγμάτων, ποτών από οπωροκη¬ 
πευτικά ή αμπελοοινικής προέλευσης, 
ββ) Ζυθοποιία. 

γγ) Μονάδες μεταποίησης γεωργικών προϊόντων για 
την παραγωγή προϊόντων διατροφής και κοσμετολογίας 
(όπως προϊόντα από μαστίχα, από γάλα γαϊδούρας). 
δδ) Παραγωγή αιθέριων ελαίων, 
εε) Επεξεργασία προϊόντων κυψέλης (γύρη, πρόπολη, 
βασιλικός πολτός και λοιπά προϊόντα), 
στ στ) Επεξεργασία καπνού. 

γ) Στους κλάδους της παρούσας παραγράφου 4, ενι- 
σχύονται ανάλογα με την περίπτωση, ιδρύσεις, εκσυγ¬ 
χρονισμοί, επεκτάσεις, μετεγκαταστάσεις, μονάδων 
παραγωγής και αποθηκευτικών χώρων, συγχωνεύσεις 
μονάδων, μονάδες διαχείρισης υποπροϊόντων, σύμφωνα 
με τους όρους και τους περιορισμούς που θα καθορι¬ 
στούν στην υπουργική απόφαση λεπτομερειών εφαρ¬ 
μογής του Υπομέτρου 4.2 «Στήριξη για επενδύσεις στη 
μεταποίηση, εμπορία ή και ανάπτυξη γεωργικών προ¬ 
ϊόντων» του Προγράμματος «Αγροτική Ανάπτυξη της 
Ελλάδας περιόδου 2014-2020», που εκδίδεται βάσει των 
διατάξεων του άρθρου 69 του ν. 4314/2014 (ΦΕΚ Α' 265/ 
23.12.2014) όπως ισχύει κάθε φορά. 

Η ενίσχυση χορηγείται λαμβάνοντας υπόψη τη χρη¬ 
ματοδότηση τόσο μέσω της Κοινής Οργάνωσης Αγοράς 
όσο και από άλλα χρηματοδοτικά μέσα. 

δ) Η πρώτη ύλη που μεταποιούν οι δικαιούχοι της δρά¬ 
σης 4.2.3 δύναται να προέρχεται εκτός από τη δική τους 
εκμετάλλευση και από άλλες γεωργικές εκμεταλλεύσεις 
με στόχο τη βιωσιμότητα και την αποτελεσματικότητα 
της επένδυσης. 

ε) Οι φορείς που αιτούνται ενίσχυση για τη μεταποίη¬ 
ση προϊόντοςτου παραρτήματος I τηςΣΛΕΕ (γεωργικού 
προϊόντος) σε προϊόν εκτός παραρτήματος I (μη γεωρ¬ 
γικό), στο πλαίσιο των ανωτέρω δράσεων, θα πρέπει να 
δραστηριοποιούνται ή να επιθυμούν να δραστηριοποιη¬ 
θούν στην πρώτη μεταποίηση του γεωργικού προϊόντος 
και να αξιοποιούν το προϊόν αυτό ως πρώτη ύλη που θα 
το μεταποιούν περαιτέρω, με αποτέλεσμα να λαμβάνουν 
τελικά προϊόν εκτός παραρτήματος I. 

Σε περίπτωση που δεν διαθέτουν ήδη την υποδομή 
για την πρώτη μεταποίηση του γεωργικού προϊόντος 
που χρησιμοποιείται ως πρώτη ύλη, μπορούν να την 
αιτηθούν στο πλαίσιο του υποβληθέντος επενδυτικού 
σχεδίου, ώστε τουλάχιστον ένα ποσοστό του μεταποι¬ 
ημένου προϊόντος που χρησιμοποιείται ως πρώτη ύλη 
στο πλαίσιο της δεύτερης μεταποίησης, να παράγεται 
από τον δικαιούχο. 

Σε περίπτωση που ο εν δυνάμει δικαιούχος διαθέτει 
ήδη την υποδομή για την πρώτη μεταποίηση του γεωρ¬ 
γικού προϊόντος, το επενδυτικό σχέδιο που υποβάλλε- 

ται για ενίσχυση είναι δυνατόν να περιέχει δαπάνες που 
αφορούν και την πρώτη και τη δεύτερη μεταποίηση ή 
δαπάνες που αφορούν μόνο τη δεύτερη μεταποίηση 
του προϊόντος αυτού. 

5. Ισχύοντα ποσά και ποσοστά στήριξης. 


α) Τα όρια προϋπολογισμού της αίτησης στήριξης των 
δράσεων 4.2.2 και 4.2.3 αφορούν στον αιτούμενο προϋ¬ 
πολογισμό της αίτησης. 


Δράση 

Κατώτατος 

αιτούμενος 

προϋπολογισμός 

Ανώτατος 

αιτούμενος 

προϋπολογισμός 

4.2.2 

100.000,00 € 

5.000.000,00 € 

4.2.3 

50.000,00 € 

300.000,00 € 


Οι εν δυνάμει δικαιούχοι της Δράσης 4.2.3, οι οποίοι 
έχουν υποβάλλει αίτηση και στο πλαίσιο του Δράσης 4.1 
δύναται να υποβάλλουν επενδυτικό σχέδιο με μέγιστο 
ύψος επένδυσης (συνολικό προϋπολογισμό) αθροιστικά 
για το Μέτρο 4.1 και τη Δράση 4.2.3 έως 500.000€. 

β) Η ένταση ενίσχυσης για τη Δράση 4.2.2. καθορίζεται 
ως εξής: 

αα) για έργα συνολικού προϋπολογισμού έως και 
300.000€ η ενίσχυση εμπίπτει στους περιορισμούς του 
Καν. (Ε.Ε.) 1407/2013 (άθ ΐΎΐίπίιηίε). Το ποσοστό ενίσχυ¬ 


σης ανέρχεται στο 65% των επιλέξιμων δαπανών της 
αίτησης στήριξης. 

ββ) για έργα άνω των 300.000€ η ενίσχυση θα χορηγεί¬ 
ται βάσει του άρθρου 44 του Καν. (ΕΕ) 702/2014 και σύμ¬ 
φωνα με την κατηγοριοποίηση των περιφερειών στον εν 
ισχύ εγκεκριμένο από την ΕΕ περιφερειακό χάρτη, όπως 
ισχύει κάθε φορά. 

Η ενίσχυση για τη Δράση 4.2.3. εμπίπτει στους πε¬ 
ριορισμούς του Καν. (Ε.Ε.) 1407/2013 (άθ ιηίηίιηί5). Το 
ποσοστό ενίσχυσης ανέρχεται στο 65% των επιλέξιμων 
δαπανών της αίτησης στήριξης. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2017 
Οι Υπουργοί 

Αναπληρωτής Υπουργός Αγροτικής Ανάπτυξης 

Οικονομίας και Ανάπτυξης και Τροφίμων 

ΑΛΕΞΑΝΔΡΟΣ ΧΑΡΙΤΣΗΣ ΕΥΑΓΓΕΛΟΣ ΑΠΟΣΤΟΛΟΥ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδαςτης 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςτ. Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννβί>πΐ35ΐ6ΐ·.6ΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για άλατα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178- 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ.ςμ 
Πληροφορίες σχετικά με την λειτουργία 
της ιστοσελίδας: ΗθΙρά6$Ι<.6ΐ@6ΐ.9ΐ' 
Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
νν6ΐ>πΐ35ΐ6Γ.6ΐ@6ΐ.9>' 

Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐβί3@β1.9·' 

























